«Զենքի բացակայությունը» շատ կարեւոր է եւ նման երթերի հաջողության համար՝ յուրահատուկ երաշխիք: Հենց այս փաստն է ամբողջությամբ զինաթափում իշխանությանը: Համաշխարհային փորձը ցույց է տալիս, որ նման իրավիճակներում ուժի կիրառումը շուռ է գալիս այն կիրառողների, այսինքն՝ իշխանությունների դեմ: Նման դեպքերում ուժի կիրառումն է, որը հասցնում է իշխանությունների փլուզմանը: Սովորաբար ուժի գործադրումը հանգեցնում է իշխանությունների աջակցության մակարդակի նվազեցմանը կուսակցությունների, հասարակական կառույցների եւ այլ միավորումների կողմից: Նրանք բոլորը հետզհետե անցնում են ժողովրդի կողմը: Հաղթանակի դասական բանաձեւը կամ չեզոքության մեջ է, կամ ոստիկանության՝ ժողովրդի կողմն անցնելու: Եվ եթե շարժմանը հաջողվի ոստիկանությանը նպատակամիտել դրան, ապա անխուսափելիորեն հաղթանակ կգրանցի: